[PIA News] DENR offices to lead “No Plastic, No Styrofor” practices\nHiligaynon news: Mindanao may tuyo nga magpadala sang produkto sang baboy sa Dubai\nKORONADAL CITY, Ene. 18 (PIA) -- Ang Department of Agriculture Region XII nagsiling nga sa indi madugay magapadala ang Mindanao sang produkto nga hiniwa nga baboy sa United Arab Emirate (UAE) para sa mga pagkaon sang mga Overseas Filipino Workers (OFW) didto.\nSi Evelyn Jaruda, feeds and veterinary drugs control officer sang DA 12, nagsiling nga ang Siyudad sang Dubai ang napili nga pagakadtuan sang produkto nga “pork-in-a-box” .\nSiling pa niya nga daku ang panginahanglan sang produkto sang baboy indi lang sa OFW kundi halin man sa iban nga pungsod nga tawo pareho sang Indian.\nMahibaluan nga ang Siyudad sang Dubai “open city” kag ini magamit nga sentro nga baligyaan pakadto sa iban nga kaingod nga estado sang UAE.\nNakighisayranay sining karon lang ang industriya sang manogsagod sang baboy sa probinsiya sang South Cotabato upod ang opisyal sang Embahada sang Pilipinas halin sa Dubai ang nagtambong.\nKon ang ini nga pagbaligya sang baboy sa Dubai madayon, ini ang pinakadaku nga higayon sang industriya sang baboy sa rehiyon 12.\nSiling pa ni Jaruda nga sa subong nagaagi sa pag-pangusisa ang mga produkto sang baboy halin sa rehiyon kag ini matapos sa sini nga bulan kon ini makapasa sa hilway nga panginahanglan sang Dubai.\nDugang pa ni Jaruda nga ila na ginkilala ang mga nagasagod sang baboy sa rehiyon 12 nga magsuplay sa pagbaligya sa iban nga pungsod. Ini makita sa Siyudad sang General Santos kag Koronadal sa probinsiya sang South Cotabato kag isa ginkilala nga amo ang Progressive Farm Inc., babuyan sa idalum sang Lucio Tan Group of Companies- (EBdelaCruz/PIA12)